Diari Oficial de la Generalitat Valenciana


Sumari del DOGV 10993, del 18-12-2024 (2024/13356)

RESOLUCIÓ de 12 de desembre de 2024, de la Direcció General, per la qual es modifica la Resolució de 29 de desembre de 2023, del director general de Labora Servici Valencià d'Ocupació i Formació, per la qual s'aprova la convocatòria per a la concessió de subvencions per a la realització d'accions formatives conduents a certificats de professionalitat i dirigides prioritàriament a persones desocupades, amb càrrec a l'exercici pressupostari 2024, en aplicació de l'Orde EFP/942/2022, de 23 de setembre.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10237

Data del DOGV
:   18-12-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/13484

CVE
:   JUKY-O-1537-33399

Data del document
:   12-12-2024

Organisme emissor
:   Labora Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública
    * formació professional
    * reinserció professional

Mitjançant la Resolució de 29 de desembre de 2023, del director general de Labora Servici Valencià d'Ocupació i Formació, publicada en el DOGV número 9766, de 15 de gener de 2024, es va aprovar la convocatòria per a la concessió de subvencions per a la realització d'accions formatives conduents a certificats de professionalitat i dirigides prioritàriament a persones desocupades amb càrrec a l'exercici pressupostari 2024, en aplicació de l'Orde EFP/942/2022, de 23 de setembre, per la qual es regula l'oferta formativa del sistema de formació professional en l'àmbit laboral associada al Catàleg nacional de qualificacions professionals efectuada per les administracions competents, i s'establixen les bases reguladores, així com les condicions per al seu finançament.

En el resolc tretzé de la resolució esmentada s'establix que, amb caràcter general, els cursos hauran d'iniciar-se en el termini de dos mesos des de la data de notificació de la resolució i, en tot cas, abans del 31 de desembre de 2024; i hauran de finalitzar, amb caràcter general, abans de l'1 d'agost de 2025, excepte les accions formatives la duració de les quals siga igual o superior a 700 hores, que hauran de finalitzar amb anterioritat al 15 de setembre de 2025.

Considerant el termini establit en la convocatòria per a resoldre i notificar la concessió de les subvencions, i a causa de la dificultat en què es trobaran les entitats per a poder iniciar les accions formatives en els terminis previstos, es considera oportú establir com a data límit per a l'inici de les accions formatives el dia 31 de gener de 2025. Així mateix, tenint en compte la modificació que ajorna l'inici de les accions formatives al 31 de gener de 2025, per a poder executar i acabar les accions en els terminis previstos, es considera necessari modificar el termini de finalització per a facilitar el compliment de la formació programada, tot això amb la finalitat de propiciar un desenrotllament correcte de les accions formatives, així com una gestió adequada dels fons públics.

D'acord amb això, i fent ús de la facultat que conferix a esta Direcció General de Labora l'article 14.1.e) del Decret 216/2020, de 29 de desembre, del Consell, d'aprovació del Reglament d'organització, règim jurídic i funcional de Labora Servici Valencià d'Ocupació i Formació,

RESOLC

Modificar el resolc tretzé, primer i segon paràgrafs, de la Resolució de 29 de desembre de 2023, anteriorment esmentada, que queda redactat així:

«Els cursos hauran d'iniciar-se en el termini de dos mesos des de la data de notificació de la resolució, llevat que per estar impartint formació les aules no estiguen disponibles, i en este cas este termini es comptarà a partir del moment en què finalitzen les mencionades accions formatives, data que haurà de ser comunicada al personal tècnic de formació. Sense perjuí de l'anterior, en tot cas la data límit per a l'inici dels cursos serà el dia 31 de gener de 2025; no obstant això, els cursos la duració dels quals siga igual o inferior a 450 hores podran iniciar-se abans de l'1 de març de 2025, i els cursos la duració dels quals siga igual o inferior a 200 hores podran iniciar-se abans de l'1 de maig de 2025.

Amb caràcter general, les accions formatives hauran de finalitzar amb anterioritat a l'1 d'agost de 2025; no obstant això, les accions formatives la duració de les quals siga igual o superior a 700 hores hauran de finalitzar amb anterioritat al 30 de setembre de 2025.»

Esta resolució produirà efectes a partir del dia de la publicació en el *Diari Oficial de la Generalitat Valenciana*.

Contra esta resolució, que esgota la via administrativa, es podrà interposar un recurs potestatiu de reposició davant d’este mateix òrgan en el termini d’un mes a partir de l’endemà de la publicació d’esta resolució, d’acord amb el que es preveu en els articles 123 i 124 de la Llei 39/2015, d’1 d’octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu competent, d’acord amb el que s’establix en l’article 8, apartat 3, així com en l’article 46, apartat 1, els dos de la Llei 29/1998, de 13 de juliol, reguladora de la jurisdicció contenciosa administrativa, sense perjuí que es puga interposar qualsevol altre recurs que s’estime pertinent.

  

València, 12 de desembre de 2024

Antonio Galvañ Diez

Director general